Molde (tettsted)

Molde er det administrative og funksjonelle midtpunkt i Molde kommune. Sentralt i tettstedet ligger det området der kjøpstaden Molde ble etablert i år 1742. Byen Molde har vokst fram med den historiske bebyggelsen i kjøpstaden som sentrum. 

Tettstedet har  innbyggere og dekker et areal på  km².

En person fra byen Molde kalles en moldenser. Molde fikk på 1600-tallet, takket være eksport av sild og tømmer, status som ladested under Trondheim. I 1742 ble byen kjøpstad etter stor motstand fra Bergen og Trondheim.

Molde er administrasjonssted for Møre og Romsdal fylkeskommune, fylkesmannen i Møre og Romsdal og bispesete for Møre bispedømme. Molde er «veghovedstad» for Midt-Norge ved at Statens vegvesen har sitt regionkontor plassert i byen. Molde er også fylkets største industrikommune målt i antall sysselsatte. Industrien omfatter blant annet Oskar Sylte Mineralvannfabrikk, Brunvoll, Linjebygg Offshore, en avdeling av National Oilwell Varco og annen verkstedindustri, samt Glamox, en stor lysarmaturfabrikk. Her ligger også Høgskolen i Molde, stort sykehus, Aker stadion, Seilet hotell, Romsdalsmuseet og den gamle storgården Moldegård. Molde huser Nord-Makedonias generalkonsulat i Norge og et av Norges topplag i fotball.

En del av Molde sentrum er omfattet av NB!-registeret, en liste over bymiljøer i Norge som har nasjonal kulturhistorisk verneinteresse.

Se også 
 Molde (kommune)

Referanser 

Tettsteder i Møre og Romsdal
Tettsteder i Molde